**Pápakörnyéki Önkormányzatok**

 **Feladatellátó Társulás**

 **Elnökétől**

 **8542. Vaszar, Fő u. 29.**

**Előterjesztés**

**a Pápakörnyéki Önkormányzatok Feladatellátó Társulás**

**Társulási Tanács**

**2016 október17–i ülésének**

**7. napirendjéhez**

**Tárgy: Pápakörnyéki Önkormányzatok Feladatellátó Intézmény Házi segítségnyújtás Szakmai Programjának módosítása**

**Tisztelt Társulási Tanács!**

2016. január 1-től módosultak a házi segítségnyújtástásra vonatkozó szakmai szabályok a szociálisigazgatásról és szociális ellátásról szóló 1993. évi III. törvény 63. §-a, valamint a végrehajtási rendelkezéseket tartalmazó, a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I. 7.) SzCsM rendelet alapján.

A módosítás lényege, hogy elkülönül egymástól a szociális segítés és a személyi gondozás.

A Pápakörnyéki Önkormányzatok Feladatellátó Intézménye, mint a feladatot ellátó szervezet számára a jogszabály az új ellátási formákra vonatkozó átállásra 1 évet biztosított. Az intézmény a belső szakmai átalakításokat elvégezte, a szakmai program módosítása ennek lezárását jelenti.

A Társulási Tanács 2013. április 25-i ülésén 10/2013. (IV. 25.) határozatával hagyta jóvá a házi segítségnyújtás szakmai programját. Az előterjesztés mellékleteként benyújtott szakmai program módosítása megfelel a jogi, szakmai és gyakorlati követelményeknek.

(A módosítások a szakmai programban vastagított, aláhúzott jelöléssel kerültek kiemelésre.)

Kérem a Tisztelt Társulási Tanácsot, hogy az előterjesztést megtárgyalni, a határozati javaslatot jóváhagyni szíveskedjék.

Vaszar, 2016. 09. 20.

 **Varga Péter**

 **elnök**

**A Pápakörnyéki Önkormányzatok Feladatellátó Társulás**

**Társulási Tanács**

**…/2016. (X. 17.) határozata**

1. A Pápakörnyéki Önkormányzatok Feladatellátó Társulás Társulási Tanácsa a Pápakörnyéki Önkormányzatok Feladatellátó Intézmény Házi segítségnyújtás Szakmai Programját az előterjesztés 1. melléklete szerinti tartalommal elfogadja.

Felelős: Elnök

 Intézményvezető